אנדרה אגאסי

אנדרה קירק אגאסי (באנגלית: Andre Kirk Agassi; נולד ב-29 באפריל 1970), הוא טניסאי עבר אמריקאי. מאז תחילת הקריירה שלו בשנת 1986, היה מדורג מספר פעמים במקום הראשון בעולם, והיה אחד מהטניסאים הבודדים שזכו בכל ארבעת טורנירי הגראנד סלאם, ואחד משלושת הטניסאים היחידים בהיסטוריה שזכו ב"גולדן סלאם" (בנוסף לרפאל נדאל ולנובאק ג'וקוביץ'), כשהוסיף לזכיות בארבעת טורנירי הגראנד סלאם גם זכייה במדליית זהב אולימפית באטלנטה 1996.

ביוגרפיה
אגאסי נולד בלאס וגאס (שבמדינת נבדה) ב-29 באפריל 1970 למשפחה נוצרית, ומצד אביו ממוצא ארמני וארמי. אביו של אגאסי, עמנואל אגאסיאן שנולד באיראן, היה מתאגרף מקצועי שייצג את איראן באולימפיאדה בשנים 1948 ו-1952. אביו היגר לארצות הברית, כשאחד מאבותיו קיצר את שם משפחתם עוד קודם לכן מ"אגסיאן" ל"אגאסי" כדי להציל את עורם מידי הטורקים שהיו אכזרים כלפי הלאום הארמני.

אביו היה חובב טניס מושבע והיה נחוש בדעתו להפוך לפחות אחד מארבעת ילדיו לשחקן טניס מקצועני. הוא היה כל כך נחוש עד שתלה סביב עריסתו של אגאסי כדורי טניס והעניק לו מחבט טניס כשהיה בן שנתיים בלבד, בנוסף היה מאלץ את כל ילדיו להתאמן כל יום במשך שעות. כשהיה אגאסי בן 14 זוהה פוטנציאל הטניס שלו והוא נשלח לאקדמיה לטניס של ניק בוליטרי שבפלורידה שם המשיך להתקדם עד שהפך למקצוען בגיל 16.

קריירה
אגאסי החל את הקריירה המקצוענית בשנת 1986 והתבלט כבר בהתחלה כאשר היה לשחקן שעבר את קו מיליון הדולר (מפרסי טורנירים) בזמן המהיר ביותר (אחרי 43 טורנירים). משחקו של אגאסי מבוסס על הכושר הגופני המצוין עליו הוא שומר, הוא מרבה לשחק מקו הבסיס של המגרש וממשיך לרוץ במרץ גם במשחקים ארוכים. חבטת ההגשה של אגאסי נחשבת ליציבה וטובה מאוד אך הנשק העיקרי שלו היא חבטת ההחזרה הקטלנית שלו. אגאסי היה יריבו של אנדי רודיק כאשר זה הכה את אחת מחבטות הפתיחה המהירות ביותר שתועדו אי פעם - 240 קמ"ש (השיא של רודיק עומד על 246 קמ"ש), ולמרבה ההפתעה אף הצליח להשיב את החבטה המהירה ולהמשיך בנקודה.

לאגאסי הישגים רבים בקריירה הארוכה שלו, הוא אחד משבעה הטניסאים היחידים שזכו בכל ארבעת טורנירי הגראנד סלאם, פעמים רבות החזיק במקום הראשון בדירוג העולמי ואף זכה במדליית זהב באולימפיאדת אטלנטה (1996). בכך השלים לראשונה בהיסטוריה של המשחק את ה"גולדן סלאם" - זכייה בכל טורנירי הגראנד סלאם ובמדליית זהב אולימפית במהלך הקריירה. עד 2010 הוא היה היחיד בסבב הגברים שהשיג הישג זה, אז השלים הישג דומה רפאל נדאל. בשנת 2024 נובאק דג'וקוביץ' הצליח להשלים הישג זה כאשר זכה במדליית הזהב באולימפיאדת פריז 2024.

חייו הפרטיים
אגאסי נישא לשחקנית ברוק שילדס ב-19 באפריל 1997. לאחר שנתיים של נישואים מתוקשרים ופרשיות רבות בעיתונות התגרשו השניים ב-9 באפריל 1999 אך המשיכו לשמור על יחסים טובים. עם תום הליכי הגירושין החל לצאת עם שחקנית הטניס שטפי גראף ונישא לה בטקס צנוע שנערך בלאס וגאס ב-22 באוקטובר 2001. לזוג יש כיום בן ובת.

בתחילת דרכו דבקה באגאסי תדמית של ספורטאי פרוע, הוא גידל שיער ארוך (שהתגלה אחר כך כפאה, באוטוביוגרפיה שכתב), התלבש בצבעים בולטים והיה מתגאה בדיאטה המורכבת ברובה מהמבורגרים. אך באמצע שנות ה-90 נקלע אגאסי למשבר בקריירה והוא החל להדרדר בדירוג העולמי. בעקבות המשבר החליט לעבור מהפך, הוא זנח את תדמיתו הקודמת, גילח את שערותיו הארוכות ונכנס לתוכנית לחזרה לכושר מלא. המהפך בהחלט השתלם ובעקבותיו שב אגאסי לצמרת העולמית והשיג הישגים מרשימים במיוחד בהתחשב בכך שהתחרה לרוב בשחקנים צעירים ממנו.

ב-3 בספטמבר 2006 פרש אגאסי מטניס מקצועני לאחר אליפות ארצות הברית הפתוחה, במהלכה הגיע לסיבוב השלישי.

ב-28 באוקטובר 2009 פרסם אגאסי באוטוביוגרפיה שכתב, כי במהלך שנת 1997 השתמש במתאמפטמין ושיקר להתאחדות הטניסאים המקצוענים (ATP) לאחר שנכשל בבדיקת סמים.

הישגי גראנד סלאם/יחידים
תוצאהשנהתחרותיריבניקודגמר 1990אליפות צרפת הפתוחה  אנדרס גומס 3–6, 6–2, 4–6, 4–6גמר 1990אליפות ארצות הברית הפתוחה  פיט סמפראס 4–6, 3–6, 2–6גמר 1991אליפות צרפת הפתוחה  ג'ים קורייר 6–3, 4–6, 6–2, 1–6, 4–6זכייה 1992אליפות וימבלדון  גורן איוואנישביץ' 6–7(8–10), 6–4, 6–4, 1–6, 6–4זכייה 1994אליפות ארצות הברית הפתוחה  מיכאל שטיך 6–1, 7–6(7–5), 7–5זכייה 1995אליפות אוסטרליה הפתוחה  פיט סמפראס 4–6, 6–1, 7–6(8–6), 6–4גמר 1995אליפות ארצות הברית הפתוחה  פיט סמפראס 4–6, 3–6, 6–4, 5–7זכייה 1999אליפות צרפת הפתוחה  אנדריי מדבדב 1–6, 2–6, 6–4, 6–3, 6–4גמר 1999אליפות וימבלדון  פיט סמפראס 3–6, 4–6, 5–7זכייה 1999אליפות ארצות הברית הפתוחה  טוד מרטין 6–4, 6–7(5–7), 6–7(2–7), 6–3, 6–2זכייה2000אליפות אוסטרליה הפתוחה  יבגני קפלניקוב 3–6, 6–3, 6–2, 6–4זכייה 2001אליפות אוסטרליה הפתוחה  ארנו קלמנט 6–4, 6–2, 6–2גמר 2002אליפות ארצות הברית הפתוחה  פיט סמפראס 3–6, 4–6, 7–5, 4–6זכייה 2003אליפות אוסטרליה הפתוחה  ריינר שוטלר 6–2, 6–2, 6–1גמר 2005אליפות ארצות הברית הפתוחה  רוג'ר פדרר 3–6, 6–2, 6–7(1–7), 1–6

 ביצועים בטורנירים לאורך הקריירה 
 טורניר  1986  1987  1988  1989  1990  1991  1992  1993  1994  1995  1996 1997  1998  1999  2000  2001  2002  2003  2004  2005  2006 טורנירי גראנד סלאם אליפות אוסטרליה הפתוחהלא התקייםלא השתתףלא השתתףלא השתתףלא השתתףלא השתתףלא השתתףלא השתתףלא השתתףזכייהחצי גמרלא השתתףסיבוב 4סיבוב 4זכייהזכייהלא השתתףזכייהחצי גמררבע גמרלא השתתף אליפות צרפת הפתוחהלא השתתףסיבוב 2חצי גמרסיבוב 3גמרגמרחצי גמרלא השתתףסיבוב 2רבע גמרסיבוב 2לא השתתףסיבוב 1זכייהסיבוב 2רבע גמררבע גמררבע גמרסיבוב 1סיבוב 1לא השתתף ווימבלדוןלא השתתףסיבוב 1לא השתתףלא השתתףלא השתתףרבע גמרזכייהרבע גמרסיבוב 4חצי גמרסיבוב 1לא השתתףסיבוב 2גמרחצי גמרחצי גמרסיבוב 2סיבוב 4לא השתתףלא השתתףסיבוב 3 אליפות ארצות הברית הפתוחהסיבוב 1סיבוב 1חצי גמרחצי גמרגמרסיבוב 1רבע גמרסיבוב 1זכייהגמרחצי גמרסיבוב 4סיבוב 4זכייהסיבוב 2רבע גמרגמרחצי גמררבע גמרגמרסיבוב 3 אליפות סבב המאסטרס העולמי אליפות סוף שנהלא השתתףלא השתתףשלב הבתיםשלב הבתיםזכייהחצי גמרלא השתתףלא השתתףחצי גמרלא השתתףשלב הבתיםלא השתתףשלב הבתיםגמרגמרשלב הבתיםשלב הבתיםגמרלא השתתףשלב הבתיםלא השתתף

קישורים חיצוניים

 קרן הצדקה של אגאסי




 הערות שוליים 

קטגוריה:אמריקאים ילידי נבדה
קטגוריה:לאס וגאס: אישים
קטגוריה:טניסאים אמריקאים
קטגוריה:אמריקאים ממוצא ארמני
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות וימבלדון
קטגוריה:טניסאים זוכי אליפות ארצות הברית הפתוחה בטניס
קטגוריה:אלופים אולימפיים אמריקאים: טניס
קטגוריה:אמריקאים שהופיעו ברשימת טיים 100
קטגוריה:אמריקאים ממוצא איראני
קטגוריה:טניסאים באולימפיאדת אטלנטה (1996)
קטגוריה:זוכי פרס ESPY: טניסאי השנה
קטגוריה:אישים ממוצא אשורי
קטגוריה:נבדה: ספורטאים
קטגוריה:אמריקאים שנולדו ב-1970